Zakázať vstup na pracovisko im však nemôžu.
Zamestnávatelia už môžu zisťovať, či sú zamestnanci očkovaní alebo ochorenie prekonali, prípadne či majú negatívny PCR alebo antigénový test.
Zakázať vstup na pracovisko im však nemôžu. Viacerí si to vysvetľujú po svojom. Už koncom minulého týždňa dostali niektorí zamestnanci príkaz.
Z obavy o stratu zamestnania nechcú dotknutí hovoriť na kameru. Minister práce potvrdil, že podobné podnety evidujú. Zdôrazňuje, že takéto správanie zákon nedovoľuje.
Iní zasa požadujú, aby si testovanie zamestnanci nielen zaplatili, ale aj nadrobili či vypísali si lístok.
Zamestnávatelia argumentujú, že pravidlá stále nie sú jasné. Pôvodne mali platiť už tento týždeň, nevedia však, ako presne má testovanie prebiehať a či testy štát zaplatí alebo im to bude kompenzovať nejako inak.
Na druhej strane sú firmy, kde síce zamestnancov bezplatne otestujú, ale strhnú im osobné ohodnotenie a prémie.
Takéto prípady sa hromadia, a to nielen u súkromníkov, ale aj u štátnych zamestnancov. Pravidlá hry by mohla zmeniť až očakávaná vyhláška hlavného hygienika, ktorá by mohla zamestnancom bez dokladu vstup na pracovisko zakázať.
Viac v reportáži Andrey Mačoškovej.
Sledujte Televízne noviny vo full HD a bez reklám na VOYO